
ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

ΘΕΜΑ: «Πρόσκληση εκδήλωσης ενδιαφέροντος για την τοποθέτηση Προϊσταμένων των Τμημάτων Επιστημονικής – Παιδαγωγικής Καθοδήγησης Π.Ε. των Περιφερειακών Διευθύνσεων Α/θμιας και Β/θμιας Εκπαίδευσης».

Η ΥΠΟΥΡΓΟΣ ΠΑΙΔΕΙΑΣ,

ΔΙΑ ΒΙΟΥ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ
Έχοντας υπόψη:
1. Τις διατάξεις της παρ. 15, του άρθρου 24, του ν.3848/2010 (ΦΕΚ 71/τ.Α’).

2. Τις διατάξεις της παρ. 1, του άρθρου 2 του ν.2986/2002 ( ΦΕΚ 24 τ. Α΄) «Οργάνωση των Περιφερειακών Υπηρεσιών Πρωτοβάθμιας και Δευτεροβάθμιας Εκπαίδευσης ……και άλλες διατάξεις» όπως τροποποιήθηκε με την παρ. 5 του άρθρου 16 του ν. 3467/2006 (ΦΕΚ 128 τ.Α’) «Επιλογή στελεχών πρωτοβάθμιας και δευτεροβάθμιας εκπ/σης, ρύθμιση θεμάτων διοίκησης και εκπαίδευσης και άλλες διατάξεις».

3. Την υπ’ αριθμ. 138580/Η/2-12-2011 κοινή απόφαση του Πρωθυπουργού και της Υπουργού Παιδείας Διά Βίου μάθησης και Θρησκευμάτων «Ανάθεση αρμοδιοτήτων στην Υφυπουργό Παιδείας, Διά Βίου Μάθησης και Θρησκευμάτων Παρασκευή Χριστοφιλοπούλου» (ΦΕΚ 2748 τ. Β΄).

4. Την αριθ. Φ.351.1/1/1983/Δ1/10-1-2012 Υπουργική απόφαση «Τοποθέτηση σχολικών συμβούλων προσχολικής αγωγής, δημοτικής εκπαίδευσης και ειδικής αγωγής και εκπαίδευσης (Ε.Α.Ε.)». 
Καλούμε

Τους σχολικούς συμβούλους Πρωτοβάθμιας Εκπαίδευσης, οι οποίοι επιθυμούν να τοποθετηθούν στη θέση του Προϊσταμένου του Τμήματος Επιστημονικής – Παιδαγωγικής Καθοδήγησης Πρωτοβάθμιας Εκπαίδευσης των Περιφερειακών Διευθύνσεων Α/θμιας και Β/θμιας Εκπαίδευσης: Ανατολικής Μακεδονίας και Θράκης, Κεντρικής Μακεδονίας, Δυτικής Μακεδονίας, Ηπείρου, Θεσσαλίας, Ιονίων Νήσων, Δυτικής Ελλάδας, Στερεάς Ελλάδας, Αττικής, Πελοποννήσου, Βορείου Αιγαίου, Νοτίου Αιγαίου και Κρήτης, να υποβάλουν δήλωση συμμετοχής στη διαδικασία επιλογής, εντός τριών (3) ημερών από την κοινοποίηση της παρούσας, ήτοι έως 30-1-2012.
 Οι δηλώσεις συμμετοχής υποβάλλονται στις οικείες Περιφερειακές Διευθύνσεις Εκπαίδευσης, οι οποίες τις συγκεντρώνουν και τις αποστέλλουν ταχυδρομικά στην υπηρεσία μας.

Για την ταχύτερη ολοκλήρωση της διαδικασίας επιλογής, οι Περιφερειακές Διευθύνσεις ΠΕ και ΔΕ, αμέσως μετά την καταληκτική ημερομηνία υποβολής δηλώσεων αποστέλλουν στην ηλεκτρονική διεύθυνση της υπηρεσίας μας (dppe@minedu.gov.gr) αρχείο excel με τα ονόματα των ενδιαφερομένων σχολικών συμβούλων. 
Oι υποψήφιοι θα ενημερωθούν για την παρούσα πρόσκληση με ευθύνη των Περιφερειακών Διευθυντών Εκπαίδευσης.
                                                                                      Η  ΥΠΟΥΡΓΟΣ 
                                                                       ΑΝΝΑ ΔΙΑΜΑΝΤΟΠΟΥΛΟΥ
ΚΟΙΝΟΠΟΙΗΣΗ            
1. Περιφερειακές Διευθύνσεις  Α/θμιας και Β/θμιας Εκπ/σης
2. Σχολικούς Συμβούλους Α/θμιας Εκπ/σης 

     (Μέσω των  αντίστοιχων Περιφερειακών  Δ/νσεων Εκπαίδευσης )

3. ΠΕΣΣ (Πανελλήνια Ένωση Σχολικών Συμβούλων)

    Ξενοφώντος 15Α (7ος όροφος) Αθήνα, 105 57

Εσωτερική διανομή

1.Γραφείο κ. Υπουργού                                         
2. Γραφείο κ. Υφυπουργού

3. Γραφείο κ. Γενικού Γραμματέα 

4. Δ/νση Προσωπικού Π.Ε -Τμήμα Ε΄   

5. Γραφείο Ενημέρωσης Πολιτών                                                  

